Stephen Furst

Stephen Furst (født Steven Nelson Feuerstein 8. mai 1954 i Norfolk i Virginia, død 16. juni 2017 i Moorpark i California) var en amerikansk skuespiller. Han er mest kjent for sin hovedrolle i science fiction-serien Babylon 5, der han spiller rollefiguren «Vir Cotto», assistent til den centauriske ambassadøren på romstasjonen Babylon 5. Han hadde også en sentral rolle i komedien Deltagjengen.

Bakgrunn

Familie og utdanning 
Furst gikk ut fra Virginia Commonwealth University med en grad i teater.

Furst har to sønner, begge arbeider i underholdningsindustrien. Hans eldste sønn, Nathan Furst (f. 1978), er en suksessfull fjernsyns- og filmkomponist, som har blitt nominert til flere priser. Hans yngste sønn, Griff Furst (f. 1981), er skuespiller, regissør og musiker. Hans kone Lorraine, er advokat.

Sykdom 
I 1972 døde Fursts far av komplikasjoner fra diabetes. Flere år senere fikk Furst diagnosen type II diabetes. En av hans søstre, Marsha, døde av en nyre-sykdom som et result av diabetes i voksen alder. Etter å nesten ha måttet amputert sin venstre fot på grunn av komplikasjoner ved diabetes i 1996, mistet Furst nesten 36 kg kropssvekt mellom den tredje og fjerde sesongen av Babylon 5. Da filmingen av den fjerde sesongen startet, fant produsentene ut at alle kostymene var for store for Furst. Hans vekttap var klart synlig i de senere sesongene av Babylon 5. Dette vekttapet var ikke forklart innenfor "Vir Cotto"-rollen. Han skrev senere boken Confessions of a Couch Potato om sitt vekttap og diabetes, han var med på å skrive og regissere en video med navn Diabetes for Guys, et forsøk på å informere om diabetes gjennom humor.

Skuespillerkarriere 
Furst har spilt i en rekke filmer og serier, deriblant The Day After, St. Elsewhere, MacGyver, Murder, She Wrote, Melrose Place, Chicago Hope og Scrubs.

Babylon 5 
I 1994 startet science fiction-serien Babylon 5. I Babylon 5 spilte Furst rollen som "Vir Cotto", den lett vimsete og beskjedne assistenten til den centauriske ambassadøren "Londo Mollari", spilt av Peter Jurasik. Serien gikk i fem sesonger, var en kjempesuksess og Furst var med i alle sesongene. Han har også spilt i en av spin-offfilmene basert på Babylon 5, Babylon 5: Thirdspace. Han har regissert tre episoder av Babylon 5 og to episoder av spin-off serien Crusade.

Priser og nominasjoner 
Directors Gold Award (Santa Clarita International Film Festival)
 1999 – Nominert – Outstanding Supporting Actor – Baby Huey's Great Easter Adventure

Utvalgt filmografi

Som skuespiller 
Listen under er ikke komplett, se Internet Movie Database – Stephen Furst

 2002 – Scrubs, TV-serie 1 episode
 2000 – Buzz Lightyear of Star Command, TV-serie 20 episoder
 1994–1998 – Babylon 5, TV-serie 61 episoder
 1998 – Babylon 5: Thirdspace, film
 1995 – Chicago Hope, TV-serie 1 episode
 1994 – Melrose Place, TV-serie 1 episode
 1990 – Murder, She Wrote, TV-serie 1 episode
 1989 – MacGyver, TV-serie 1 episode
 1983–1988 – St. Elsewhere, TV-serie 4 episoder
 1983 – The Day After, film
 1982 – National Lampoon's Class Reunion, film
 1979 – Delta House, TV-serie ukjent antall episode
 1977 – American Raspberry, film

Som regissør 
Listen under er ikke komplett, se Internet Movie Database – Stephen Furst

 1999 – Baby Huey's Great Easter Adventure, video
 1999 – Crusade, TV-serie 2 episoder
 1997–1998 – Babylon 5, TV-serie 3 episoder

Bibliografi 
 Furst, Stephen. (2002). Confessions of a Couch Potato (Or, If I'm So Skinny, Why Do I Still Feel Like Flounder?) McGraw-Hill. ISBN 1-58040-144-9

Referanser

Eksterne lenker 
 Stephen Furst official site
 

Skuespillere fra USA
Personer fra Norfolk i Virginia
Skuespillere i Babylon 5